“የተፃፈበትን የብር ኖት አትቀበሉ እየተባለ የሚናፈሰው ወሬ መሠረተ ቢስ ነው” የኢትዮጵያ ብሔራዊ ባንክ
ባሕር ዳር፡ ታኅሣሥ 28/2013 ዓ.ም (አብመድ) የኢትዮጵያ ብሔራዊ ባንክ አዲስ የብር ኖት አሳትሞ ሥራ ላይ አውሏል። ከመስከረም 6 /2013 ዓ.ም እስከ ታኅሣሥ 6/2013 ዓ.ም በመላ ሀገሪቱ የብር ኖት ቅያሪ ሲያካሂድ ቆይቷል። በጉዳዩ ላይም ባንኩ መግለጫ ሰጥቷል፡፡የብር ኖት በከፍተኛ የውጭ ምንዛሪ የሚታተም የሕዝብ ሀብት ነው፤ በመሆኑም በጥንቃቄ ተይዞ ሕብረተሰቡ ለረጅም ጊዜ ሊገለገልበት ይገባል። ከዚህ አንፃር ሆን ተብሎ ወይም በቸልተኝነት በብር ኖት ላይ ጉዳት እንዳይደርስበት እንዲሁም ብዛት ያለው ገንዘብ ሕግን ባልተከተለ መልኩ ያለአግባብ እንዳይከማች ለማድረግ የኢትዮጵያ ብሔራዊ ባንክ መመሪያ ቁጥር CMD/01/2020 አውጥቷል።